ai4bharat/Pralekha huggingface dataset:
अंतराळ विभाग
भू - छायाचित्रण उपग्रह "ईओएस - 03" चे प्रक्षेपण 2021 च्या तिसऱ्या तिमाहीत होणार – डॉ. जितेंद्र सिंह
पूर आणि चक्रीवादळांसारख्या नैसर्गिक आपत्तींचा रियल टाईम देखरेख करण्यात भू - छायाचित्रण उपग्रह मदत करेल
"ईओएस - 03" जलसाठे, वन आच्छादन , पीक परिस्थिती ,जंगल क्षेत्रातील बदल आदींची देखरेख करण्यासही सक्षम
नवी दिल्ली, 29 जुलै 2021
विज्ञान आणि तंत्रज्ञान राज्यमंत्री , भू विज्ञान राज्यमंत्री, पंतप्रधान कार्यालयाचे राज्यमंत्री, कार्मिक, सार्वजनिक तक्रारी, निवृत्तीवेतन, अणू ऊर्जा, आणि अवकाश राज्यमंत्री  डॉ. जितेंद्र सिंग म्हणाले की, भू – छायाचित्रण करणारा उपग्रह ``ईओएस - 03`` हा 2021 च्या तिसऱ्या तिमाहीत प्रक्षेपणासाठी नियोजित आहे. जो पूर आणि चक्रीवादळ यासारख्या नैसर्गिक आपत्तींची वास्तविक –देखरेख करण्यास सक्षम असेल. आज राज्यसभेत विचारलेल्या प्रश्नाला लेखी उत्तर देताना ते म्हणाले, ईओएस – 03 हा संपूर्ण देशामधील प्रतिमा  रोज दिवसातून 4 -5 वेळा घेण्यास सक्षम आहे, असे इस्रोच्या लक्षात आले. नैसर्गिक आपत्तीं व्यतिरिक्त ईओएस – 03 हा जलसाठे,, वन आच्छादन , पीक परिस्थिती ,जंगल क्षेत्रातील बदल इत्यांदीच्या देखरेखीस देखील सक्षम आहे .
लघु उपग्रह प्रक्षेपण वाहन किंवा एसएसएलव्हीचे पहिले प्रगीतीशील उड्डाण 2021 च्या चौथ्या तिमाहीत सतीश धवन अवकाश केंद्र, श्रीहरीकोटा येथून होणार आहे. मागणीनुसार, लघु उपग्रहांच्या त्वरित प्रक्षेपणासाठी एसएसएलव्ही हे एक आदर्शवत मानले जाते.
राष्ट्रपती कार्यालय
राष्ट्रपतींच्या हस्ते प्रेसीडेंट्स इस्टेटमधील राष्ट्रपती भवन क्रीडा स्थळाचे उद्घाटन
नवी दिल्ली, 16 फेब्रुवारी 2021
राष्ट्रपती रामनाथ कोविंद यांनी आज प्रेसीडेंट्स इस्टेटमधील राष्ट्रपती भवन क्रीडा स्थळाचे उद्घाटन केले. यावेळी या ठिकाणी एक प्रदर्शनीय फूटबॉल सामना खेळवण्यात आला. नवी दिल्लीत विकासपुरी येथे वंचित मुलांसाठी काम करणाऱ्या माय एन्जल्स या संस्थेमधील बालकांचे संघ या सामन्यात सहभागी झाले.
राष्ट्रपती भवनमध्ये काम करणारे कर्मचारी आणि त्यांच्या कुटुंबियांच्या गरजांची पूर्तता करण्याच्या उद्देशाने या अत्याधुनिक क्रीडा सुविधा विकसित करण्यात आल्या आहेत. हे कर्मचारी आणि त्यांच्या कुटुंबियांना विविध खेळांमध्ये सहभागी होण्यास प्रोत्साहन देण्यासाठी प्रेसिडेंट्स सेक्रेटरिएट हिरोज, हाऊसहोल्ड यंग्ज, पीबीजी वॉरियर्स, आर्मी गार्ड डेअरडेव्हिल्स आणि दिल्ली पोलिस स्टाल्वर्ट्स पाच संघांची आजपासून आंतरविभागीय फूटबॉल स्पर्धा आयोजित करण्यात आली आहे.
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
आरोग्य आणि कुटुंब कल्याण मंत्रालय
एफएसएसएआयच्या 'व्हिजन 2050' साठी 'सर्वसमावेशक सरकार' दृष्टीकोनाला चालना देण्यासाठी केंद्रीय मंत्री डॉ. हर्षवर्धन यांच्या अध्यक्षतेखाली आंतर-मंत्रालयीन बैठक
नवी दिल्ली, 15 ऑक्टोबर 2020
'इट राईट इंडिया' चळवळीचे ‘व्हिजन 2050’ साध्य करण्यासाठी ‘सर्वसमावेशक सरकार’ दृष्टिकोन तयार करण्यासंदर्भात केंद्रीय आरोग्य व कुटुंब कल्याण मंत्री डॉ. हर्ष वर्धन यांच्या अध्यक्षतेखाली आज एफएसएसएआय आणि विविध मंत्रालयांच्या वरिष्ठ अधिकाऱ्यांसमवेत आंतर-मंत्रिस्तरीय बैठक पार पडली.
‘ईट राइट इंडिया’ आणि ‘फिट इंडिया’ चळवळ देशाच्या आरोग्य क्षेत्रात परिवर्तन घडवून आणेल असा विश्वास केंद्रीय आरोग्य मंत्री डॉ. हर्षवर्धन यांनी व्यक्त केला. येत्या दहा वर्षांत त्याचे परिणाम आपल्या सर्वांना दिसतील असे ते म्हणाले. प्रणाली-आधारित दृष्टीकोन शाश्वत पद्धतींद्वारे पर्यावरणाची काळजी घेत सुरक्षित उपलब्धता, योग्य आहाराला प्रोत्साहन यासोबतच अन्न सुरक्षा सुनिश्चित करतो.
भारतात दूषित अन्नामुळे होणाऱ्या आजारांवरील आर्थिक खर्चात सुमारे 15 अब्ज डॉलर इतकी वाढ होणं अपेक्षित आहे. अशाप्रकारे, अन्नसुरक्षेपासून पोषण सुरक्षेकडे जाण्यासाठी, ही मुख्य मंत्रालय एकत्र येऊन एका समान व्यासपीठाद्वारे उद्दीष्टे व कार्यनीती निश्चित करून त्यानुसार कृती करतील.
देशातील 1.3 अब्ज लोकसंख्येपैकी 50% लोकसंख्या निर्धारीत पौष्टीक आहारापासून वंचित आहेत, त्यामुळे ‘अन्न सुरक्षा ते पोषण सुरक्षा दृष्टीकोन’ अंगीकारण्याची गरज त्यांनी व्यक्त केली.
वेगवेगळे मंत्रालय प्राथमिक उत्पादन, अन्न प्रक्रिया, अन्नाचा अपव्यय यासंदर्भात त्यांचे नियमन आणि स्वच्छता आणि उपयोग या विषयावर गंभीर हस्तक्षेप करू शकतात. तरच ‘ईट राईट इंडिया’ ही चळवळ खऱ्या अर्थाने एक चळवळ बनेल, असे डॉ हर्षवर्धन म्हणाले.
विविध मंत्रालयांच्या प्रतिनिधींनी चळवळीच्या उद्दीष्टांसंदर्भातील महत्त्वपूर्ण क्षेत्रांवर घेतलेली आपली मते आणि कृती सादर केली.
आरोग्य विभागाचे सचिव आणि विविध मंत्रालयाचे अधिकारी यावेळी उपस्थित होते.
S.Thakur/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 192
उपराष्ट्रपती कार्यालय
उपराष्ट्रपतींकडून रक्षाबंधनाच्या पूर्वसंध्येला शुभेच्छा
उपराष्ट्रपती एम. वैंकय्या नायडू यांनी जनतेला रक्षाबंधनच्या पूर्वसंध्येला शुभेच्छा दिल्या आहेत. आपल्या संदेशात उपराष्ट्रपतींनी म्हटले आहे, रक्षाबंधन हा भाऊ-बहिण यांचे नाते घट्ट करणारा सण देशभर साजरा केला जातो. परंपरेनूसार महिलांना मिळालेले उच्च स्थान टिकवून ठेवण्याचे कार्य हा सण करतो.
उपराष्ट्रपतींचा संदेश पुढीलप्रमाणे
“रक्षाबंधनाच्या पवित्र सणानिमित्त देशवासियांना माझ्याकडून शुभेच्छा. रक्षाबंधन देशभर भाऊ-बहिणीच्या घट्ट नात्याची पुष्टी करणारा आहे. परंपरेनूसार महिलांना मिळालेले उच्च स्थान टिकवून ठेवण्याचे कार्य हा सण करतो. अशा या आनंदाच्या प्रसंगी, आपण सर्वांनी मिळून आपल्या देशातील महिलांची प्रतिष्ठा टिकवून ठेवूया.”
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 23 डिसेंबर 2021
आरोग्य मंत्रालयाची कोविड-19 घडामोडींवरील माहिती
गेल्या 24 तासात 70,17,671 मात्रांचे कोविड-19 प्रतिबंधक लसीकरण झाल्याने भारताने 139.70  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार,1,47,94,783 लसीकरण सत्रांच्या माध्यमातून या मात्रा देण्यात आल्या आहेत.
गेल्या 24 तासांत 6,960 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,42,08,926 झाली आहे.
परिणामी, भारतात रुग्ण बरे होण्याचा दर 98.40% झाला आहे. मार्च 2020 पासूनचा हा सर्वाधिक दर आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 56 दिवसांपासून 15,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे. गेल्या 24 तासात 7,495 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 78,291 आहे. देशातील आतापर्यंतच्या एकूण बाधित रुग्णसंख्येच्या ती 0.23% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 12,05,775 चाचण्या करण्यात आल्या. भारताने आतापर्यंत एकूण 66.86  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.59% असून गेल्या 39 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.62% असून गेले 80 दिवस हा दर 2 % पेक्षा कमी आहे आणि गेले सलग 115 दिवस हा दर 3% पेक्षा कमी आहे.
इतर अपडेट्स :-
S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
रस्ते वाहतूक आणि महामार्ग मंत्रालय
देशभरात आंतरराष्ट्रीय वाहन चालक परवाना वितरीत करताना नागरिकांना अधिक सुलभता प्रदान करण्यासाठीची अधिसूचना जारी
नवी दिल्ली, 29 ऑगस्ट 2022
देशभरात आंतरराष्ट्रीय वाहन चालक परवाना वितरीत करताना नागरिकांना अधिक सुलभता प्रदान करण्यासाठी रस्ते वाहतूक आणि महामार्ग मंत्रालयाने 26 ऑगस्ट 2022 रोजी अधिसूचना जारी केली आहे.
भारत हा 1949 च्या आंतरराष्ट्रीय रस्ते वाहतुकीसंदर्भातील करारावर स्वाक्षरी केलेला देश असल्यामुळे, इतर देशांसोबत परस्पर आधारावर स्वीकृतीसाठी, या करारांतर्गत प्रदान केल्यानुसार तरतुदींनुसार आंतरराष्ट्रीय वाहन चालक परवानावितरीत करणे आवश्यक आहे.
भारतातील राज्यांमध्ये सध्या वितरीत केल्या जाणार्या आयडीपीचे स्वरूप, आकार, नमुना, रंग इ.भिन्न आहेत. त्यामुळे अनेक नागरिकांना परदेशात संबंधित आंतरराष्ट्रीय वाहन चालक परवान्यासाठीअडचणी येत होत्या.
आता करण्यात आलेल्या या सुधारणेच्या माध्यमातून, संपूर्ण भारतात वितरीत करण्यात येणाऱ्या आयडीपीचे स्वरूप, आकार, रंग इ. जिनिव्हा कराराचे पालन करून. प्रमाणित करण्यात आले आहे. आयडीपीला वाहन चालक परवान्याशी जोडण्यासाठी क्यूआर कोडची तरतूदही करण्यात आली आहे. नियामक प्राधिकरणांच्या सुविधेसाठी विविध करार आणि केंद्रीय मोटर वाहन नियम, 1989 मधील वाहन श्रेणींचा तुलनात्मक संदर्भ देखील यात समाविष्ट करण्यात आला आहे. मदत क्रमांक आणि ईमेलही उपलब्ध करून देण्यात आले आहेत.
राजपत्रित अधिसूचना पाहण्यासाठी येथे क्लिक करा
R.Aghor/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 179
ग्राहक व्यवहार, अन्न आणि सार्वजनिक पुरवठा मंत्रालय
केंद्रीय ग्राहक संरक्षण प्राधिकरणाने ई कॉमर्स मंचांसाठी आयुर्वेदिक, सिद्ध आणि युनानी औषधे विक्रीसंदर्भात जारी केली मार्गदर्शक सूचना
अशी औषधे नोंदणीकृत आयुर्वेदिक, सिद्ध किंवा युनानी डॉक्टरांच्या वैध प्रिस्क्रिप्शनवरचरच विकण्याचा सल्ला
नवी दिल्ली, 14 जुलै 2022
केंद्रीय ग्राहक संरक्षण प्राधिकरणाने  ई कॉमर्स व्यापाऱ्यांसाठी अधिसूची ई मध्ये समाविष्ट असलेल्या औषधे आणि सौंदर्यप्रसाधन नियम, 1945 अनुसार अंतर्गत घटकांचा समावेश असलेली आयुर्वेदिक, सिद्ध किंवा युनानी औषधे विक्रीसंदर्भात मार्गदर्शक सूचना जारी केली आहे. ई कॉमर्स मंचांना अशा औषधांच्या विक्रीसंदर्भात वापरकर्त्यांनी आपल्या मंचावर नोंदणी केलेल्या या औषधांबाबत नोंदणीकृत आयुर्वेदिक, सिद्ध किंवा युनानी डॉक्टरने वैध प्रिस्क्रिप्शन लिहून दिल्यावरच विक्री केली जावी, असे त्यात म्हटले आहे. वैद्यकीय देखरेखीशिवाय अशा औषधांचे सेवन केल्यामुळे गंभीर आरोग्याचे प्रश्न निर्माण होतात, असे त्यात म्हटले आहे.
औषधे आणि सौदर्यप्रसाधन नियमावली, 1945 च्या 161  नियमानुसार, मानवी आजारांसाठी उपचारांकरता वापरण्यात येणाऱ्या औषधांच्या डब्यावर अनुसूची ई द्वारा विनिर्दिष्ट केलेल्या घटकद्रव्याने ती बनलेली असतील तर त्याच्या लेबलवर कॉशनः टुबी टेकन अंडर मेडिकल सुपरव्हिजन म्हणजे सावधानः वैदयकीय देखरेखीखाली घेणे अनिवार्य असे हिंदी आणि इंग्रजीत छापलेले असणे आवश्यक आहे.
आयुष मंत्रालयाने 1 फेब्रुवारी 2016 रोजी एक सार्वजनिक सूचना जारी करून सर्व हितधारकांना उपरोल्लेखित औषधे ही वैद्यकीय देखरेखीखाली घ्यायची आहेत आणि वैद्यकीच सल्ल्याशिवाय अशा औषधांची ऑनलाईन खरेदी करणे टाळले पाहिजे, असे त्यात म्हटले होते, हे येथे उल्लेखनीय आहे.
S.Patil/U.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
माहिती आणि प्रसारण मंत्रालय
सुप्रसिद्ध चित्रपट निर्माते एस.सुखदेव यांच्या पुण्यातिथीनिमित्त फिल्म डिव्हिजनकडून श्रध्दांजली
मुंबई, 28 फेब्रुवारी 2021
सर्वोत्कृष्ट माहितीपट निर्माते एस.सुखदेव यांना त्यांच्या 42 व्या पुण्यतिथीनिमित्त त्यांच्या चित्रपट निर्मितीतील महत्वपूर्ण योगदानाची आठवण करत फिल्म डिव्हिजन दिनांक 1 मार्च 2021 रोजी त्यांचे तीन चित्रपट प्रदर्शित करत आहे.फिल्म डिव्हिजन त्यांच्या संकेतस्थळावर आणि यू ट्यूब वाहिनीवर दिवसभर या चित्रपटांचे प्रसारण करणार आहे.
यात ‘’एक आकार ‘’ , खिलौनेवाला हा गुलजार यांनि दिग्दर्शित केलेला सुखदेव यांच्या वरील लघुचरीत्रपट , राष्ट्रीय एकात्मता या संकल्पनेवरील सुखदेव यांचा चित्रपट आणि ‘ द लास्ट अडियू’  हा शबनम सुखदेव या त्यांच्या मुलीने भूतकाळ उलगडण्याच्या वैयक्तिकपणे घेतलेल्या शोधावरील आणि स्वतःच्या वडील आणि मुलगी या नातेबंधावरील माहितीपटाचा समवेश आहे.
कृपया https://filmsdivision.org/ या संकेतस्थळावर लॉगइन करा
साप्ताहिक माहितीपट पाहण्यासाठी https://www.youtube.com/user/FilmsDivision वर क्लिक करा आणि चित्रपट पहाण्यासाठी भेट द्या.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
पंतप्रधान कार्यालय
पंतप्रधान नरेंद्र मोदी यांनी ‘तमिळ थाथा’ यू.वी. स्वामीनाथ अय्यर यांच्या जयंतीनिमित्त त्यांचे केले स्मरण
पंतप्रधान नरेंद्र मोदी यांनी ‘तमिळ थाथा’ यू. वी. स्वामीनाथ अय्यर यांना त्यांच्या जयंतीनिमित्त आदरांजली वाहिली आहे.
आपल्या ट्विट संदेशामध्ये पंतप्रधान म्हणाले;
"‘तमिळ थाथा’ यू.वी. स्वामीनाथ अय्यर यांचे त्यांच्या जयंतीनिमित्त मी स्मरण करत आहे. तमिळ संस्कृती आणि भाषेसाठी त्यांनी दिलेल्या योगदानाबद्दल मी त्यांची प्रशंसा करतो. त्यांनी संगम कालखंडातील कलाकृती लोकप्रिय केल्या आणि त्याचा मौल्यवान वारसा जतन करण्यास मदत केली. अधिकाधिक युवकांनी त्यांचे समृद्ध लेखन वाचावे, असे आवाहन मी करत आहे!"
संरक्षण मंत्रालय
भारतीय लष्करातील डेप्युटी चीफ आणि कमांड चीफ दर्जाच्या अधिकाऱ्यांना अधिक वित्तीय अधिकार देण्याच्या प्रस्तावाला केंद्रीय मंत्रिमंडळाची मंजुरी
भारतीय सैन्यदलातील उपप्रमुख  दर्जापेक्षा कमी दर्जाच्या अधिकाऱ्यांना भांडवली वस्तूंची खरेदी करण्यासाठीचे अधिक वित्तीय अधिकार देण्याच्या प्रस्तावाला केंद्रीय मंत्रिमंडळाने आज मंजुरी दिली. या मंजुरीनुसार, संरक्षण खरेदी प्रक्रीयेअंतर्गत, इतर भांडवली वस्तू खरेदी प्रक्रीयेअंतर्गत  सर्विस कमांड आणि सैन्यदलांच्या विविध क्षेत्रीय कार्यालयांच्या प्रमुखपदी असलेले जनरल ऑफिसर, फ्लैग ऑफिसर , एअर ऑफिसर , भारतीय तटरक्षक दल प्रमुख अशा सर्व अधिकाऱ्यांना 100 कोटी रुपयांपर्यंतच्या खरेदीसाठीचे वित्तीय अधिकार देण्यात आले आहेत. तसेच, डेप्युटी चीफ ऑफ आर्मी स्टाफ/MGS, चीफ ऑफ मटेरियल, एअर ऑफिसर , एकात्मिक संरक्षण सेवांचे उपप्रमुख DCIDS आणि भारतीय तटरक्षक दलाचे अतिरिक्त महासंचालक अशा दर्जाच्या सर्व अधिकाऱ्यांना 200 कोटी रुपयां पर्यंतचा निधी खर्च करण्याचे अधिकार देण्यात आले आहेत.
सेवा मुख्यालय आणि विभाग पातळीवरील अधिकाऱ्यांना हे अधिकार दिल्यामुळे भांडवली स्वरूपाच्या वस्तूंची दुरुस्ती, जुनी यंत्रे बदलवणे, अद्यायावत करणे ही कामे होऊ शकतील, आणि सध्या असलेल्या संपत्तीचा उपयोग होऊ शकेल. त्यासोबतच लष्करी दलांच्या आधुनिकीकरण्याच्या प्रक्रियेलाही वेग येऊन देशाच्या सुरक्षेला असणाऱ्या आव्हानांचा सामना करण्यासाठी सैन्यदले सज्ज होतील.
आरोग्य आणि कुटुंब कल्याण मंत्रालय
कोविड - 19 संदर्भात अद्ययावत माहिती
देशव्यापी लसीकरण मोहिमेअंतर्गत आतापर्यंत एकूण लसीच्या 218.93 मात्रा  देण्यात आल्या.
गेल्या 24 तासांत लसीच्या 4,96,833 मात्रा देण्यात आल्या.
देशात सध्या 29,251 रुग्ण उपचाराधीन
उपचाराधीन रुग्णांचे प्रमाण सध्या 0.07%
सध्या रुग्ण बरे होण्याचे प्रमाण 98.75%
गेल्या 24 तासांत 3,884 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या 4,40,51,228
गेल्या 24 तासात 2,797 नव्या कोरोना रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 89.67 कोटी कोविड चाचण्या करण्यात आल्या गेल्या 24 तासात एकूण 2,66,839 कोविड चाचण्या करण्यात आल्या.
पंतप्रधान कार्यालय
पंतप्रधान नरेंद्र मोदी आणि कोरिया गणराज्याचे अध्यक्ष मुन जे-इन यांच्यादरम्यान दूरध्वनी संभाषण
नवी दिल्ली, 21 ऑक्टोबर 2020
पंतप्रधान नरेंद्र मोदी यांनी आज कोरिया गणराज्याचे अध्यक्ष मुन जे-ईन यांच्याशी दूरध्वनीवरुन संवाद साधला.
दोन्ही नेत्यांनी कोविड-19 महामारीसह, आंतरराष्ट्रीय मूल्य साखळींचे सुरु असलेले विविधीकरण, पारदर्शक, विकास-आधारित आणि नियम-आधारित जागतिक व्यापार व्यवस्था जतन करण्याची आवश्यकता आणि जागतिक व्यापर संघटनेची महत्त्वाची भूमिका या महत्त्वाच्या जागतिक घडामोडींचा आढावा घेतला.
दोन्ही नेत्यांनी वरील बाबींसंदर्भात संपर्कात राहून सर्व क्षेत्रातील द्विपक्षीय सहकार्य आणखी वाढवण्यास सहमती दर्शविली.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
रेल्वे मंत्रालयाकडून प्रवाशांना आवाहन
नवी दिल्ली, 29 मे 2020
स्थलांतरित नागरिक आपल्या घरी परत जाऊ शकतील हे सुनिश्चित करण्यासाठी भारतीय रेल्वे संपूर्ण देशभर दररोज श्रमिक विशेष गाड्या चालवित आहे. असे निदर्शनास आले आहे की, आधीच आजारांनी ग्रस्त असलेले लोकं देखील या सेवेचा लाभ घेत आहेत ज्यामुळे कोविड-19 महामारीच्या काळात त्यांच्या आरोग्याला अधिक धोका निर्माण होऊ शकतो. आधीच आजारांनी ग्रस्त असलेल्या लोकांचा या प्रवासादरम्यान मृत्यू होण्याच्या दुर्दैवी घटना देखील घडत आहेत.
अशाच काही लोकांच्या सुरक्षेसाठी गृह मंत्रालयाच्या, दिनांक 17 मे 2020 च्या आदेश क्रमांक 40-3/2020-DM-I  नुसार रेल्वे मंत्रालयाने आधीच आजारांनी ग्रस्त असलेल्या  व्यक्ती, गर्भवती महिला, 10 वर्षांपेक्षा कमी वयाची मुले, 65 वर्षांहून अधिक वयाच्या वृद्ध व्यक्तींनी त्यांच्या आरोग्य आणि सुरक्षिततेसाठी आवश्यकता नसेल तोपर्यंत रेल्वेने प्रवास करणे टाळावे असे आवाहन केले आहे.
देशातील सर्व नागरिक ज्यांना प्रवास करणे गरजेचे आहे त्यांना रेल्वे सेवा उपलब्ध करून देण्यासाठी भारतीय रेल्वे कुटुंब चोवीस तास कार्यरत आहे. परंतु आमच्या प्रवाशांची सुरक्षितता ही आमच्यासाठी सर्वात मोठी चिंतेची बाब आहे. म्हणूनच, या संदर्भात आम्हाला सर्व नागरिकांकडून सहकार्य अपेक्षित आहे. कृपया कोणतीही समस्या किंवा आपत्कालीन परिस्थितीत आपल्या रेल्वे कुटुंबांशी संपर्क साधण्यास संकोच करू नका. भारतीय रेल्वे आपली सेवा देण्यासाठी सदैव तत्पर आहे.
संरक्षण मंत्रालय
एअर मार्शल बी. सुरेश PVSM AVSM VM ADC
एअर ऑफिसर कमांडिंग-इन-चीफ, डब्लू ए सी, आय ए एफ सेवानिवृत्त
 एअर मार्शल बी. सुरेश PVSM AVSM VM ADC, आपल्या 40 वर्षांच्या उल्लेखनीय कारकीर्दीनंतर 31 जुलै 2020 रोजी सेवानिवृत्त झाले.
1980 साली एअर मार्शल भारतीय वायू दलामध्ये फायटर पायलट पदावर रुजू झाले होते. राष्ट्रीय भारतीय सैन्य महाविद्यालय, देहरादून आणि नॅशनल डिफेन्स अकॅडमी, खडकवासलाचे माजी विद्यार्थी एअर मार्शल यांना टॅक्टिक्स अँड एअर कॉम्बॅट डेव्हलपमेंट एस्टॅब्लिशमेंट कडून 'स्वॉर्ड ऑफ ऑनर' ने देखील सन्मानित केले आहे.
एअर मार्शल सुरेश हे एक अत्यंत अनुभवी फायटर पायलट आहेत आणि त्यांनी विविध प्रकारची विमाने उडविली आहेत.आपल्या विशिष्ट कारकीर्दीत एअर मार्शल यांनी अनेक प्रतिष्ठित कमांड आणि स्टाफच्या नियुक्त्या केल्या.त्यांनी कारगिल संघर्षात पश्चिम सीमेवर तैनात एका फाइटर स्क्वॉड्रनचे नेतृत्व केले जी सागरी आणि रात्रीच्या हवाई हल्ल्यांमध्ये निष्णात होती आणि कारगील युद्धात पश्चीमी सीमेवर तैनात होती. त्रि-सेवा समन्वयासाठी जबाबदार असणाऱ्या डायरेक्टर ऑपरेशन्स  पदाचा कार्यभार घेण्यापूर्वी ते टॅक्टिक्स अँड एअर कॉम्बॅट डेव्हलपमेंट एस्टॅब्लिशमेंटचे मुख्य होते. आयएएफची आंतरराष्ट्रीय स्तरावर शक्तिशाली सैन्य म्हणून ओळख निर्माण करण्यासाठी घेतलेल्या भूमिकेबद्दल त्यांना अतिविशिष्ट सेवा पदक  हा राष्ट्रपती पुरस्कार देऊन सन्मानित केले गेले. ते ग्रुप कॅप्टन म्हणून राष्ट्रपती पुरस्काराने सन्मानित सर्वात तरुण प्राप्तकर्त्यांपैकी एक होते.
एअर मार्शल सुरेश हे पश्चिमी वायू दलाचे प्रमुख हवाई अधिकारी  म्हणून नियुक्त होण्यापूर्वी दक्षिणी वायू दलाचे प्रमुख हवाई अधिकारी  होते. त्यांच्या नेतृत्वाखाली दक्षिणी वायू दलाच्या कार्यक्षमतेत वेगाने वाढ झाली. २०१८ मधील केरळ पूर परिस्थिती दरम्यान संपूर्ण 'मानवतावादी सहाय्य आणि आपत्ती निवारण'  कार्य दक्षिणी वायू दलामार्फत करण्यात आले.
.........
G.Chippalkatti/S.Shaikh/P.Kor
अर्थ मंत्रालय
92 कोटी रुपयांचे बनावट इनपुट टॅक्स क्रेडिट तयार केल्याप्रकरणी सीजीएसटी अधिकाऱ्यांकडून सनदी लेखापालाला अटक
मुंबई, 15 डिसेंबर 2021
92 कोटी रुपयांचे बनावट इनपुट टॅक्स क्रेडिट तयार करून मालाच्या खऱ्या पावतीशिवाय 500 कोटी रुपयांपेक्षा जास्त बनावट देयक पावत्या तयार केल्याप्रकरणी ठाणे  च्या सीजीएसटी अधिकार्यांनी सनदी लेखापालाला अटक केली आहे. फसवणूक करणाऱ्यांनी एका गृहिणीच्या ओळखीचा वापर करून अंबरनाथ  येथे मेसर्स श्रद्धा इलेक्ट्रिकल.नावाची कंपनी तयार केल्याचे तपासात उघड झाले आहे.
अटक करण्यात आलेल्या सनदी लेखापालासह काही व्यक्ती माल कोणत्याही ठिकाणी न हलवता, बनावट आयटीसी तयार करण्याच्या टोळीमध्ये गुंतल्याचे आणि तो पुढे पाठवत असल्याचे तपासातून समोर आले आहे.अधिकाऱ्यांनी सनदी लेखापालाला 14 डिसेंबर 2021 रोजी दुपारी सीजीएसटी कायद्याच्या कलम 69 अंतर्गत अटक केली. त्याला मुंबईच्या अतिरिक्त मुख्य महानगर दंडाधिकाऱ्यांसमोर हजर करण्यात आले.न्यायालयाने त्याला 14 दिवसांची न्यायालयीन कोठडी सुनावली असून पुढील तपास सुरू आहे.N.Chitale/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
गृह मंत्रालय
येत्या दीड वर्षांत सर्व विभाग आणि मंत्रालयांमध्ये युद्ध पातळीवर 10 लाख लोकांची भर्ती करण्याचे निर्देश दिल्याबद्दल केंद्रीय गृह आणि सहकार मंत्री अमित शाह यांनी पंतप्रधान नरेंद्र मोदी यांचे मानले आभार
“युवा शक्ती हाच नव्या भारताचा आधार असून त्यांच्या सबलीकरणासाठी मोदी अविरत काम करत आहेत, येत्या दीड वर्षांत सर्व विभाग आणि मंत्रालयांमध्ये युद्ध पातळीवर 10 लाख रोजगार उपलब्ध करण्याचे मोदी यांचे निर्देश तरुणांना नवी आशा आणि आत्मविश्वास देणार”
पंतप्रधान नरेद्र मोदी यांच्या निर्देशांनुसार केंद्रीय गृह मंत्रालयाने येत्या दीड वर्षांत सर्व विभाग आणि मंत्रालयांमध्ये 10 लाख रिक्त पदे युद्ध पातळीवर भरण्याच्या दिशेने पावले उचलली
नवी दिल्ली, 14 जून 2022
केंद्रीय गृह आणि सहकार मंत्री अमित शाह यांनी पंतप्रधान नरेंद्र मोदी यांनी येत्या दीड वर्षांत सर्व विभाग आणि मंत्रालयांमध्ये युद्ध पातळीवर 10 लाख लोकांची भर्ती करण्याचे निर्देश दिल्याबद्दल त्यांचे आभार मानले आहेत.
एका ट्वीट मध्ये केंद्रीय गृहमंत्री म्हणाले “युवा शक्ती हाच नव्या भारताचा आधार असून त्यांच्या सबलीकरणासाठी श्री मोदी अविरत काम करत आहेत. येत्या 1.5 वर्षांत सर्व विभाग आणि मंत्रालयांमध्ये 10 लाख जणांना युद्ध पातळीवर रोजगार देण्याचे मोदी यांचे निर्देश तरुणांना नवी आशा आणि आत्मविश्वास देईल.”
पंतप्रधान नरेंद्र मोदी यांनी दिलेल्या निर्देशांनुसार येत्या दीड वर्षांत सर्व सरकारी विभाग आणि मंत्रालयांमध्ये युद्ध पातळीवर 10 लाख जणांना भर्ती करून रिक्त जागा भरण्याच्या दिशेने केंद्रीय गृह मंत्रालयाने पावले उचलली आहेत.
नए भारत का आधार उसकी युवा शक्ति है, जिसको सशक्त बनाने के लिए मोदी जी निरंतर कार्यरत है।
— Amit Shah  June 14, 2022
मोदी जी द्वारा सभी सरकारी विभागों व मंत्रालयों में 1.5 साल में मिशन मोड में 10 लाख भर्ती करने का निर्देश युवाओं में नयी आशा और विश्वास लायेगा।
इसके लिए @narendramodi जी का धन्यवाद करता हूँ। pic.twitter.com/9RdzdTU259
In line with instructions of PM @narendramodi to carry out 10 lakh recruitments in all GOI Deptts & Ministries over a period of 1.5 yrs, Ministry of Home Affairs has initiated steps to fill up vacancies in Mission Mode.
— Spokesperson, Ministry of Home Affairs  June 14, 2022R.Aghor/R.Agashe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
संरक्षण मंत्रालय
संरक्षण मंत्री राजनाथ सिंह 12 डिसेंबर 2021 रोजी इंडिया गेट येथे दोन दिवसीय 'स्वर्णिम विजय पर्व' चे उद्घाटन करणार
1971 च्या युद्धात वापरलेली शस्त्रे आणि उपकरणे तसेच प्रमुख युद्धांची झलक पाहता येईल
1971 च्या युद्धातील भारताच्या ऐतिहासिक विजयाला आणि भारत-बांग्लादेश मैत्रीला 50 वर्षे पूर्ण झाल्यानिमित्त 12-13 डिसेंबर 2021 रोजी नवी दिल्लीतील इंडिया गेट येथे ‘स्वर्णिम विजय पर्व’ साजरा केला जाणार आहे. संरक्षण मंत्री राजनाथ सिंह यांच्या हस्ते या कार्यक्रमाचे उद्घाटन होणार आहे. 1971 च्या युद्धात वापरलेली प्रमुख शस्त्रे आणि उपकरणे तसेच प्रमुख युद्धांची माहिती यावेळी दाखवली जाणार आहे. उद्घाटनानंतर हा कार्यक्रम सर्वांसाठी खुला असेल.
13 डिसेंबर 2021 रोजी समारोप समारंभ आयोजित केला जाईल, ज्याला राजनाथ सिंह उपस्थित राहतील. बांगलादेशसह देशातील अनेक मान्यवर यावेळी उपस्थित राहणार आहेत.
अर्थ मंत्रालय
बंद क्षेत्रांच्या तुलनेत उदारीकृत क्षेत्रांची लक्षणीय वाढ झाल्याचे सर्वेक्षणात स्पष्ट
नवी दिल्ली, 31 जानेवारी 2020
भारताच्या जीडीपी आणि दरडोई जीडीपीमध्ये उदारीकरणानंतर उल्लेखनीय वाढीबरोबरच संपत्ती निर्मितीही झाली आहे. बाजाराच्या अदृश्य सहकार्यातून होत असलेल्या अनेक लाभांबाबत या सर्वेक्षणात माहिती देण्यात आली आहे. बंद पडलेल्या क्षेत्रांच्या तुलनेत उदारीकृत क्षेत्रांची लक्षणीय वाढ झाल्याचे सर्वेक्षणात म्हटले आहे. उद्योगाभिमूख धोरणांना प्रोत्साहन देऊन अदृश्य सहकार्याला विश्वासाचा हात देण्याची गरज आहे.
पाच ट्रिलियन डॉलर्सची अर्थव्यवस्था बनण्याच्या भारताच्या आकांक्षांचा उल्लेख सर्वेक्षणात करण्यात आला आहे. जो पुढील बाबींवर अवलंबून आहे.
- समान संधी, योग्य स्पर्धा आणि व्यापार सुलभता सुनिश्चित करणे
- सरकारच्या ठोस उपाययोजनांच्या माध्यमातून बाजारांना अनावश्यकरित्या चालणारी धोरणे समाप्त करणे
- रोजगार निर्मितीसाठी व्यापार सुनिश्चित करणे
- भारतीय अर्थव्यवस्थेनुसार बँकिंग क्षेत्राचा कारभार प्रभावीपणे वाढवणे
- माहिती आणि तंत्रज्ञानाच्या वापराच्या माध्यमातून पारदर्शकता आणि प्रभावी अंमलबजावणी करणारी धोरणे असावीत, अशी सूचना सर्वेक्षणात करण्यात आली आहे.
गेल्या पाच वर्षातील सुधारणांमुळे व्यापार सुलभता निर्देशांकात लक्षणीय वाढ झाली आहे. जागतिक बँकेच्या व्यापार सुलभता क्रमवारीत भारताने 2014 मधील 142 व्या स्थानावरून 2019 मध्ये 63 व्या स्थानावर झेप घेतली आहे. या अहवालानुसार भारत सर्वाधिक सुधारणा करणाऱ्या दहा अर्थव्यवस्थांपैकी एक आहे.
मात्र, तरीही व्यापार सुलभतेमध्ये आणखी सुधारणा होण्याची गरज आहे जेणेकरून भारत अव्वल 50 अर्थव्यवस्थांमध्ये स्थान मिळवेल.
व्यवसाय सुरू करणे, मालमत्ता नोंदणी, कर भरणा आणि कंत्राटांची अंमलबजावणी यामध्ये भारत अजूनही पिछाडीवर आहे.
B.Gokhale/S.Kane/P.Kor
(Visitor Counter : 108